# ΠΙΝΑΚΑΣ ΣΥΜΜΟΡΦΩΣΗΣ

|  |  |  |  |
| --- | --- | --- | --- |
| **ΤΕΧΝΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **Μεταφορά και ταφή απόρων και εγκαταλελειμμένων ημεδαπών-αλλοδαπών ατόμων, στα αζήτητα** | | | |
| Ο ανάδοχος εργολάβος ενημερώνεται από την Κοινωνική υπηρεσία του Νοσοκομείου για την ύπαρξη του «αζήτητου νεκρού». | ΝΑΙ |  |  |
| Ο ανάδοχος υποχρεούται να παραλάβει την ταυτότητα ή άλλο επίσημο έγγραφο του νεκρού και να μεριμνήσει για την έκδοση του πιστοποιητικού θανάτου από τον θεράποντα ιατρό. | ΝΑΙ |  |  |
| Εφόσον έχει παρέλθει το διάστημα τέλεσης ταφής που ορίζεται από την κείμενη νομοθεσία, ο ανάδοχος υποχρεούται να ζητήσει από τη Νοσηλευτική Υπηρεσία βεβαίωση παραμονής της σορού στο νεκροθάλαμο για να την προσκομίσει στο ληξιαρχείο. | ΝΑΙ |  |  |
| Ο ανάδοχος υποχρεούται να μεριμνήσει για την έκδοση της άδειας ταφής και τη ληξιαρχική πράξη θανάτου. | ΝΑΙ |  |  |
| Ο ανάδοχος πρέπει να μεταφέρει τη σορό στο αρμόδιο νεκροταφείο με ασφαλή τρόπο, με ειδικό όχημα μεταφοράς (νεκροφόρα). | ΝΑΙ |  |  |
| Ο ανάδοχος για την τέλεση της κηδείας υποχρεούται να προσφέρει: | | | |
| * Ευπρεπές φέρετρο ενηλίκου απλό ή ατομικό λευκό για νεκρό νεογνό | ΝΑΙ |  |  |
| * Το σάβανο να έχει λευκό χρώμα, να είναι καινούργιο και να έχει μήκος δύο (2) μέτρα | ΝΑΙ |  |  |
| * Το προσκεφάλι να είναι λευκό γεμάτο από βαμβάκι | ΝΑΙ |  |  |
| * Ξύλινο σταυρό | ΝΑΙ |  |  |
| * Ευπρεπή ενδυμασία | ΝΑΙ |  |  |
| * Δωρεάν παραχώρηση τριετούς χώρου ταφής χωρίς επιπλέον οικονομική επιβάρυνση για το Νοσοκομείο | ΝΑΙ |  |  |
| * Αυτοδίκαια εκταφή από το νεκροταφείο στα 3 έτη. | ΝΑΙ |  |  |
| * Η ταφή πρέπει να τελείται σύμφωνα με τους κανόνες του θρησκεύματος του νεκρού | ΝΑΙ |  |  |
| Ο ανάδοχος αναλαμβάνει το λούσιμο, το ντύσιμο του νεκρού με την ευπρεπή ενδυμασία που θα παραχωρήσει χωρίς πρόσθετη οικονομική επιβάρυνση | ΝΑΙ |  |  |
| Η εκφορά του νεκρού από το Νοσοκομείο προς το νεκροταφείο θα γίνεται με νεκροφόρα άμαξα | ΝΑΙ |  |  |
| Ο νεκρός μετά την τέλεση της νεκρώσιμης ακολουθίας και μέχρι τον τάφο θα συνοδεύεται απαραίτητα από ιερέα εκτός εάν πρόκειται περί μεταφοράς, στην οποία δεν είναι υποχρεωτική η συνοδεία ιερέα. Ο ιερέας θα τελεί την νεκρώσιμη ακολουθία και την ταφή του νεκρού. Η ταφή του νεκρού θα γίνεται με φέρετρο, σάβανο και προσκεφάλι, τα οποία θα συνοδεύουν το νεκρό στον τάφο. | ΝΑΙ |  |  |
| Ο ανάδοχος μετά την τέλεση της ταφής οφείλει να προσκομίσει στo Νοσοκομείο βεβαίωση από τη Διεύθυνση του Νεκροταφείου ότι τελέσθηκε η κηδεία , στην οποία θα περιλαμβάνεται ο αριθμός και η σειρά ταφώνα του νεκρού. | ΝΑΙ |  |  |
| **Ταφή νεογνών, ατομική σε λευκό φέρετρο** | | | |
| Για την ταφή των νεκρών νεογνών θα πρέπει να τυγχάνουν της μεταχείρισης που επιφυλάσσεται και στους ενήλικους νεκρούς και να τηρείται η νομοθεσία διαδικασίας ταφής. | ΝΑΙ |  |  |
| **Διαδικασία μεταφοράς των «αζήτητων νεκρών» στο νεκροτομείο για ιατροδικαστική εξέταση όταν απαιτείται** | | | |
| Ενημερώνεται η Κοινωνική Υπηρεσία και το αντίστοιχο αστυνομικό τμήμα για να γίνουν οι απαραίτητες ενέργειες προς ανεύρεση συγγενών | ΝΑΙ |  |  |
| 1. Εάν δεν βρεθούν συγγενείς, πρέπει με τις ενέργειες της Κοινωνικής Υπηρεσίας και του αρμοδίου τμήματος να μεταφερθεί για νεκροτομή μέσα σε 48 ώρες, όπως ορίζεται από την ιατροδικαστική υπηρεσία.  Ο θεράπων ιατρός εκδίδει παραπεμπτικό νεκροτομής. | ΝΑΙ |  |  |
| Ο ανάδοχος εργολάβος έχει την υποχρέωση να παραλάβει το παραπεμπτικό νεκροτομής από το Νοσοκομείο και να μεταβεί στο οικείο Αστυνομικό Τμήμα για την έκδοση της εντολής νεκροτομής.  Πριν τη μεταφορά του «αζήτητου νεκρού» στην ιατροδικαστική υπηρεσία, ο ανάδοχος οφείλει να συνεννοηθεί για την ακριβή ημέρα και ώρα της μεταφοράς | ΝΑΙ |  |  |
| 1. Ο ανάδοχος εργολάβος υποχρεούται να μεταφέρει τον νεκρό με ασφαλή τρόπο στο Νεκροτομείο και να τον επιστρέψει στο Νοσοκομείο, όταν απαιτείται, χωρίς πρόσθετη οικονομική επιβάρυνση | ΝΑΙ |  |  |
| 1. Εάν παρουσιαστούν συγγενείς, εφαρμόζεται το πρωτόκολλο παράδοσης νεκρού από τους νοσηλευτές και παραδίδεται η σορός. | ΝΑΙ |  |  |
| Αφού η Κοινωνική Υπηρεσία ολοκληρώσει όλες τις διαδικασίες ακολουθείται η διαδικασία όπως για τη μεταφορά και ταφή απόρων και εγκαταλελειμμένων ημεδαπών-αλλοδαπών ατόμων, στα αζήτητα | ΝΑΙ |  |  |
| Η σορός πρέπει να παραμείνει όσο το δυνατόν λιγότερο στο ψυγείο του Νοσοκομείου, στη θερμοκρασία συντήρησης που ήδη υπάρχει (στους 4° C) | ΝΑΙ |  |  |
| **Εάν ο νεκρός είναι σηπτικός** με κίνδυνο για τη δημόσια υγεία, το οποίο επιβεβαιώνεται με αντίστοιχο έγγραφο του Προέδρου της Επιτροπής Νοσοκομειακών Λοιμώξεων, δεν δύναται να παραμείνει στο ψυγείο του Νοσοκομείου για χρονικό διάστημα μεγαλύτερο της μίας εβδομάδας και κατόπιν συνεννόησης με το Διευθυντή της Ιατροδικαστής Υπηρεσίας, μεταφέρεται στα ψυγεία του νεκροτομείου του Αριστοτελείου Πανεπιστημίου Θεσσαλονίκης | ΝΑΙ |  |  |
| **Διαδικασία διαχείρισης μεταφοράς και ταφής εμβρύων κάτω των 180 ημερών** | | | |
| Στο χώρο της Αίθουσας Τοκετών τηρείται «Βιβλίο νεκρών εμβρύων» κάτω των 180 ημερών.  Τα νεκρά έμβρυα φυλάσσονται στον καταψύκτη που υπάρχει στο χώρο της Αίθουσας Τοκετών 4ου ορόφου, μέχρι να μεταφερθούν ομαδικώς στα Κοιμητήρια σε ειδική συσκευασία, την οποία θα παρέχει στο Νοσοκομείο μας ,ο ανάδοχος εργολάβος χωρίς επιπλέον οικονομική επιβάρυνση.  Τα νεκρά έμβρυα θα παραλαμβάνονται από τον ανάδοχο εργολάβο με όλα τα νόμιμα απαραίτητα έγγραφα για τον ενταφιασμό τους. | ΝΑΙ |  |  |
| Τα συνοδευτικά έγγραφα περιλαμβάνουν:   1. Το λευκό αντίγραφο της ιατρικής γνωμάτευσης 2. Γίνεται καταγραφή των εμβρύων συγκεντρωτικά, μία φορά το μήνα, σε αντίστοιχο έγγραφο, από τη Γραμματεία της Νοσηλευτικής Υπηρεσίας και υπογράφεται από τη Διευθύντρια Νοσηλευτικής Υπηρεσίας του Νοσοκομείου. 3. Το διαβιβαστικό έγγραφο υπογράφεται από τον Αναπληρωτή Διοικητή του Νοσοκομείου και με αριθμό πρωτοκόλλου διαβιβάζεται το έντυπο καταγραφής-παραλαβής και ενταφιασμού νεκρών εμβρύων. | ΝΑΙ |  |  |
| Τα ανωτέρω έγγραφα προσκομίζονται στα Κοιμητήρια και υπογράφεται, από αρμόδιο υπάλληλο του Κοιμητηρίου, το έγγραφο παραλαβής-παράδοσης των νεκρών εμβρύων | ΝΑΙ |  |  |
| Μετά την ολοκλήρωση της διαδικασίας παράδοσης - παραλαβής των νεκρών εμβρύων στα Κοιμητήρια, στο «Βιβλίο νεκρών» της Αίθουσας Τοκετών κρατείται ο αριθμός πρωτοκόλλου της Ιατρικής Γνωμάτευσης, η ημερομηνία μεταφοράς τους στα Κοιμητήρια και ο αριθμός πρωτοκόλλου του διαβιβαστικού εγγράφου | ΝΑΙ |  |  |
| Για την μεταφορά τους στο αρμόδιο νεκροταφείο απαιτείται φέρετρο, το οποίο θα χορηγείται από τον ανάδοχο χωρίς επιπλέον οικονομική επιβάρυνση | ΝΑΙ |  |  |
| Το φέρετρο θα είναι ενός μέτρου και θα περιέχει σάκο με περιεχόμενο έως και δέκα νεκρών εμβρύων κάτω των 180 ημερών | ΝΑΙ |  |  |
| Ο ανάδοχος εργολάβος υποχρεούται να μεταφέρει τα νεκρά έμβρυα κάτω των 180 ημερών για ομαδική ταφή με ασφαλή τρόπο και σύμφωνα με τις ορισθείσες προδιαγραφές | ΝΑΙ |  |  |
| Ο ανάδοχος μετά οφείλει να προσκομίσει στo Νοσοκομείο βεβαίωση από τη Διεύθυνση του Νεκροταφείου ότι τελέσθηκε η κηδεία ,στην οποία θα περιλαμβάνεται ο αριθμός και η σειρά ταφώνα του νεκρού | ΝΑΙ |  |  |
| **Διαδικασία διαχείρισης, μεταφοράς και ταφής των ακρωτηριασμένων ανθρωπίνων μελών και ιστών** | | | |
| Ο ανάδοχος θα πρέπει να μεταφέρει τα ανθρώπινα μέλη και τους ιστούς στο αρμόδιο νεκροταφείο μία φορά τον μήνα ή και επιπλέον όταν απαιτείται και έως τις 10:00 το πρωί από Δευτέρα έως και Παρασκευή εκτός αργιών | ΝΑΙ |  |  |
| Ο ανάδοχος είναι υπεύθυνος για την ασφαλή μεταφορά των ανθρωπίνων μελών και ιστών στο νεκροταφείο | ΝΑΙ |  |  |
| Το όχημα μεταφοράς θα πρέπει να είναι ειδικό, δηλαδή τελείως κλειστό, στεγανό, να μπορεί να πλένεται και να απολυμαίνεται εύκολα και να παρέχει ατομική προστασία του οδηγού-χειριστή | ΝΑΙ |  |  |
| Η μεταφορά πρέπει να γίνεται με ασφαλείς μεθόδους και να διασφαλίζεται η αποφυγή ρύπανσης του περιβάλλοντος και οι κίνδυνοι για την δημόσια υγεία | ΝΑΙ |  |  |
| Κατά τη μεταφορά τους, εκτός του Νοσοκομείου, τα ακρωτηριασμένα ανθρώπινα μέλη και οι ιστοί θα πρέπει να συνοδεύονται από όλα τα απαραίτητα νόμιμα έγγραφα | ΝΑΙ |  |  |
| Κατά την παράδοση των ακρωτηριασμένων ανθρωπίνων μελών και ιστών απο τον ανάδοχο στο αρμόδιο νεκροταφείο με σκοπό τον ενταφιασμό, θα πρέπει να συμπληρώνεται ειδικό έντυπο – έγγραφο από το αρμόδιο νεκροταφείο που θα αφορά την ολοκλήρωση ενταφιασμού των ανθρωπίνων μελών και ιστών | ΝΑΙ |  |  |
| Το έντυπο αυτό υποχρεούται ο ανάδοχος να επιστρέψει εντός εικοσιτετραώρου στην Νοσηλευτική Υπηρεσία του Νοσοκομείου μας. | ΝΑΙ |  |  |
| **Φύλαξη νεκρών σε ψυκτικούς θαλάμους, όταν αυτό κρίνεται απαραίτητο.** | | | |
| Ο εργολάβος μετά τη λήψη της σχετικής εντολής από το Γραφείο της Προϊσταμένης της Διεύθυνσης της Νοσηλευτικής Υπηρεσίας, είναι υποχρεωμένος να αναζητήσει τον οικονομικότερο ψυκτικό θάλαμο | ΝΑΙ |  |  |
| **ΛΟΙΠΕΣ ΥΠΟΧΡΕΩΣΕΙΣ** |  |  |  |
| Το Νοσοκομείο δύναται να ελέγχει τον ανάδοχο για την αποτελεσματικότητα των παρεχόμενων υπηρεσιών (μεταφοράς, ταφής νεκρών, ακρωτηριασμένων ανθρωπίνων μελών) μέσω της επιτροπής Νοσοκομειακών λοιμώξεων. | ΝΑΙ |  |  |
| Ο ανάδοχος είναι αποκλειστικά υπεύθυνος για όλες τις νόμιμες διαδικασίες μεταφοράς και ταφής νεκρών, εμβρύων κάτω των 180 ημερών, ανθρωπίνων μελών και ιστών. | ΝΑΙ |  |  |
| Ο ανάδοχος θα καλύπτει τακτικές καθώς και τυχόν έκτακτες ανάγκες μεταφοράς και ταφής νεκρών (απόρων, εμβρύων, νεογνών, ανθρωπίνων μελών, εγκαταλελειμμένων νεκρών) του Νοσοκομείου μας. | ΝΑΙ |  |  |
| Ο ανάδοχος θα ανταποκρίνεται σε κλήσεις του Νοσοκομείου μας εντός εικοσιτετραώρου. | ΝΑΙ |  |  |